Isigidimi Sama-Xosa.

Ipepa Lama Xosa Lenyanga Pambili nto zak’wetu! [Lihlaulelwa 4s Ngonyaka kwase kuqaleni

 Vol. XII. LOVEDALE, SOUTH AFRICA, SEPTEMBER 1, 1882. No. 143.

U RIGHT REV. N. J. MERRIMAN, D.D.

Ngomhla weshumi eliva ngesi tandatu (16) ka August, 1882, u Nathaniel James, owabe nyulwe ngo Pezu konke ukuba abe yi Bishop ye siqingata esibanzi se South Africa esipantsi kwe Rini, udlule kulo mhlaba udlulayo, ngo kwenjenjalo wasandulela esiya emvuzweni afanele ukuwufvmana. Nakuba ebengowe bandla lase Tshatshi—engu mongameli walo obekekileyo notandwayo ngabantu balo, ube bekwe etandwa yinto eninzi, engeyiyo yalomhlambi wake, ebimazi. Yiyo lontoke ebanga ukuba sitabate usibalwetu, silinga ukukuza bonke abalahlekelweyo, malungana nemicimbi ye ramente, naba lahlekelweyo malungana ne micimbi yentlalo no laulo, nakuba nati, ngenxa yobuhlungu bezetu intliziyo sise nyembezi mehlweni, sipete iq'iya ngeso kohlo, ngenxa yoku hlutwa obetobeke, elulame, eno tando njengo Bishop Merriman. Uhambile. Ewe. Indawo ebimazi ayisakubuya imazi. Abebe mbona abasakubuye bambone. Zinjalo kade zona izinto kweli lizwe siranukele— sipambukele kulo.

Bako abanokuyi cukusha impilo yake ngoku fezekileyo. Tina apa sigwengula amantloko kukumauana kwetu okuncinane, okunga swelanga xabiso ngenx’enoko. U Dr. Merriman weza kweli lizwe, fanukuba kwi minyaka eku masbumi omatatu ane sihlanu edlulileyo. Wayi Archdeacon (oza mva kwe Bishop e Tshatshi) yase Rini iminyaka emininzi kususela ku 1847, ukuze anyulwe ngabo bonke aba fundisi emva ko Bishop Coterill ukuba abe yi Bishop yaseRini, ngo 1871. Uhlobo awabewu nyamekele ngalo umsebenzi wake belu lolu lodwa. Naku­ba ebe kwindawo epezulu kangaka ubengazanga wayiqonda okwesake isiqu into leyo. Uinntu omnyama ube mbeke ngoku ngu’mangaliso, nento leyo ibonakala xa sikumbula inteto ezimbi ne ntshutshiso azifumene kuma wabo ngokuti anonelele, atetelele ilungelo yomntu ontsundu ezi ntweni ze ramente nase zintweni zolaulo. Asisokuze sikulibale ukukalipa kuka Dr. Merriman mhla wati, pakati kwe mpato erabaxa yezi pata mandla zeli lizwe, iminyaka emitatu edlulileyo, wabalela Pesheya exela ukunga vumelani kwake nezinto ezabe zisenziwa; nomonde awazitwala ngawo inteto ezibukali ezamsukelayo ngenxa yoko kwenjenjalo kwake. Kuninzi osekubaliwe ngamapepa, noku saya kubalwa nase zincwadini ngo mfi u Bishop Merriman oye kwi ramente yanga pezulu, tina apa sixela okuncinane kwi nto eninzi ekoyo, nesi kwaziyo. Amazwi aba ngati bazi tutuzele ngawo—sizitutuzele ngawo tina base lusizini akwa kulo ncwadi, afe u Bishop ecaza yona—i Baibile. Ngaye kuno kutshiwo—okungeze kwatshiwo nge Bishop ezininzi— “Umzamo omhle uwuzamile, ubaleko “ulufezile, ukolo ulugcinile.” Ufanele naye ukuba aye ekupumleni kwake.

IMPAWANA.

U Dr Dale usitumele ucingo esinqwenelela ukuba sazise kwabo bano nonelelo loviwo lwaba funa iziqiniselo zo Titshala ukuba lobase Lovedale, Healdtown King William’s Town, Queenstown, Clarkebury, nase Mtata, ngo 26 September, lo.

Siyaqala ukukolwa. Umhlobo wetu u *Mwesile,* unovuyo noku cwayita xa abulela ibaso le £4 1s 6d lokumxasa. Asi kolwa noko tina ukuba ibaso elo livela kumntu omnyama. Sine ntloni no dano ukutsho. Into tina, kubantu bakowetu yinteto yodwa. Tu ukwenza.

E All Saints, enye ye tyalike zama Ngesi e Diamond, ku­ngene indoda “iyolile.” Kute umfundisi u Mr. Robbins, xa kanye ashushu entshumayelweni yake, yavakala le nkewu inxilileyo, isiti ngelikulu, “Right you are old man” okukukuti, ngokwetu, “Ulungisile nkabi.” Kakade yahleka inxenye yentlanganiso. Ubehle wa “gagadlelwa” pandle umpitizelisi lowo.

Ibe yinto edanisayo kuti ukufumana umninawe wetu u *Mwesile,* epelelisela onke amandlana ake ekulingeni ukucacisa inteto eyabonakala kwezi *Mpawana,* ngoku singisele kuma gama abantu abamnyama aguqulwayo, nalahlwayo, nawa hlonyelwayo. Isiqingata salo lonke ipepa sibokoxelwe kule nteto. Yabona ke mfan’am *Mwesile*—utsho usi *Gidimi—*ze inga pindi into enjalo. Siya tanda kunene ukuva ngoku cuma kwako.

Sinokuti u Ngonyama, unikwe, ukupendulwa kwesi celo sake, ilali kwesi Siqingata sase Dikeni ukuba ahlale kuyo naba landeli bake. I *Alice Times,* ipepa lase Dikeni lo 25 August lishicilele umtandazo obalwe ngama fama akwesi Siqingata, oti makangamiswa ezindaweni ezishinyeneyo, kuba “eneminwe emide.” Eletu tina ku Oba lelokuti, njengoko saka satsho ngapambili, “Zipate nge similo esifanele lowo ukokela abanye.”

Ekuzeni kupela kuka July abantu abantsundu be Siqingata sase East London, bake bapitizeliswa, zizi pata mandla ze Government ezikwelo, ngokuti babushuliswe emizini yabo. Isizeka bani asaziwa mntu, kodwa kutiwa amadoda lawo abe feza inxalenye yomteto apa kutiwa ngowe Lali (Locations’ Act,) omnye wemiteto ka Mr. Sprigg. Into emnandi yeyoku fumana onke amapepa ake ateta ngale nto ezohlwaya izipata mandla ezo; evela ezozi alam zite ngobu tyakala zacitwa emakaya. Into leyo yenziwe ngapandle kokwazi kwe Government—into elututuzelo leyo.

Ko notenga baseba Tenjini yoba ludaba indawo yokuba u Mr. John Hemming, u Mantyi wase Queenstown, u Mr. John James Irvine, umnyulwa wase Qonce we Parlamente, u Mr. John Linden Bradfield, umnyulwa wase Woodhouse (Dor­drecht), we Parlamente, no Mr. Casper Johannes Bekker, wakwase Woodhouse—ba liqumru loku cedulula olona hlobo womiwa ngalo umhlaba waseba Tenjini, u Maxonga, ne Maclear (Indenxa). Sovula indlebe ke sive isigqibo esoti sisibike kuba fundi betu ngoku msinya ngangoko sisivayo, kuba sisazi ukuba igwaz’u Tshaka impi ewulambeleyo lomhlaba—Okwa ngoku abafudukele kona bayandululwa.

Lamazwi ngawo mhlobo omhlope wododana osinge Pesheya, ote akubona akubonileyo nge simo senxalenye yododana akabi nakuzi nceda wabala ngolu hlobo ke:—“ Ixesha lifikile lokuba umlisela ubete emakakeni, ulwe utshaba lohlanga lwako walo— ubutyakala, ubuqaba nobu nyama. Kunye nencubeko, nemi zamo yaba fundisi, nofumana u Mtyoli, ilizwe, nenyama, zisebenza ngokute nqi—ngapezulu kukuba ezokuqala izinto endizi baluleyo zisebenza. Oku kubonakala kwezi Lokeshoni zimele idolopu, ezinje ngozi Monti, noma Bayi, apo kufele into eninzi yolutsha, kuba kuko isebenzi. Ngama dodana ke anokuwu tabata lo msebenzi. Akona anoku funyanwa ukuba awenze lo msebenzi ngenx’enoku tanda u Kristu? Izikonzo nje, uku shumayela ilizwi nge Cawa kupela akusaku nceda nto kakulu. Kufuneka utyelelo emakaya. Mr *Editor,* ngeuke uhambele e Monti kwi cala lase Pamnure, wobona apo ububi, abanye babantu bakowenu beyele kubo, ndikolwa ukuba usiba lwako ne pepa lako eline xabiso lobehle likubengeze oko kubola. Ndi xolele ngoku kukataza. Woti ukuba ufumanele lenteto igumbi wokolisa onga angaluncedo kwi ntlanga ezimnyama,—u G. G.